ร้านนี้เป็นอีกหนึ่งร้านที่ต้องกลับไปทานซ้ำ

ด้วยบรรยากาศร้านที่ตกแต่งได้น่ารักน่านั่งมาก
เหมาะทั้งสำหรับมากับกลุ่มเพือนหรือมากันเป็นคู่
ภายในร้านดูโปร่งโล่งสบาย มีทั้งอาหาร,ของหวาน,น้ำดื่มให้เลือกมากมาย

อาหารจะเป็นอาหารฝรั่งพวกสเต็ก สปาเกตตี้ และอื่น ๆ 
อาหารที่ได้ลองทาน ขอบอกได้คำเดียวว่าอร่อยมากค่ะ
 
เริ่มต้นด้วย Pot Pie Chicken
เป็นซุปครีมใส่เนื้อไก่ มันฝรั่ง โปีะหน้ามาด้วยแป้งpieกรอบ ๆ ร้อน ๆ 
เวลาทานต้องทานคู่กัน อร่อยมากๆค่ะ

สปาเก็ตตี้ spicy bacon
จานนี้ออกรสเผ็ดหน่อย ผัดออกมาได้แห้งดี เบคอนก็กรอบ เผ็ดค่ะแต่อร่อยมาก

สปาเก็ตตี้ corned beef
เป็นสปาเก็ตตี้ผัดมาก้บเนื้อฝอย แปลกดีค่ะ และอร่อยด้วย

สลัดเนื้ออบ 
น้ำสลัดเป็นแบบคล้าย ๆ น้ำจิ้มซีฟู๊ด อย่างไม่น่าเชื่อว่าแบบนี้ก็เป็นน้ำสลัดได้และอร่อยด้วย
เนื้อที่ให้มาก็ย่างแบบไม่สุกมาก กินกับน้ำสลัด อร่อยสุดยอดค่ะ

สลัดเห็ดออรินจิกับเต้าหู้
น้ำสลัดเป็นแบบซอสญี่ปุ่นใส เครื่องที่ใส่มาก็มีเป็ดออรินจิย่างชิ้นโต
เต้าหู้ญี่ปุ่น และ ไข่กุ้ง อร่อยกลมกล่อมค่ะ

ผักโขมอบชีส
จานนี้ออกเละ ๆ จืด ๆ ไม่ค่อยประทับใจเท่าไหร่ค่ะกับจานนี้

เค้ก Buttercup banana oreo
รสจะคล้าย ๆ บานอฟฟี่ แต่แตกต่างตรงที่ชั้นล่างสุดเป็นโอริโอ้ 
เป็นของหวานปิดท้ายได้สมบูรณ์แบบ

สรุปว่าประทับใจมากค่ะร้านนี้ ยังมีไอศกรีมที่ยังไม่ได้ลองอีก
พวกขนมปังต่าง ๆ ก็ยังไม่ได้ลอง ทั้งสโคน มาการ็อง ครัวซองก์ ฯลฯ
ต้องกลับไปโดนอีกแน่นอน !!

ที่จอดรถก็สะดวกมาก ถ้าหน้าร้านว่างจอดได้เลย

